“CP Foods สหรัฐอเมริกา” คว้ารางวัลความยั่งยืนงาน “Walmart”
“CP Foods สหรัฐอเมริกา” คว้ารางวัลความยั่งยืนงาน “the Walmart Annual Supplier Growth Forum 2022” จัดโดย “Walmart”
“CP Foods สหรัฐอเมริกา” คว้ารางวัลความยั่งยืนงาน “the Walmart Annual Supplier Growth Forum 2022” จัดโดย “Walmart”
11 เม.ย. 2565

นางวินนี่ เฉิน ผู้บริหารระดับสูง CP Foods Products, Inc. สหรัฐอเมริกา เป็นตัวแทนบริษัทฯ รับโล่ประกาศเกียรติคุณคู่ค้าด้านความยั่งยืน ในการประกาศรางวัล Merchandising Impact Award of Sustainability ในงาน the Walmart Annual Supplier Growth Forum 2022 จัดโดยบริษัท “วอลมาร์ต” (Walmart) ผู้ดำเนินธุรกิจห้างค้าปลีกขนาดใหญ่ของสหรัฐอเมริกา ซึ่งมีบริษัทคู่ค้าของ Walmart จากทั่วโลกทำจัดหาสินค้ารวมกว่า 2,000,000 ชนิดสินค้า ที่เข้าร่วมประกวด
ทั้งนี้รางวัลด้านความยั่งยืน เป็นผลจากความมุ่งมั่นในการขับเคลื่อนความยั่งยืน ในฐานะผู้นำธุรกิจอุตสาหกรรมเกษตรอุตสาหกรรมและอาหาร ที่มีการส่งเสริมการใช้บรรจุภัณฑ์ที่ยั่งยืน เป็นมิตรต่อสิ่งแวดล้อมสำหรับผลิตภัณฑ์กุ้งของบริษัท โดยมีการเปลี่ยนมาใช้บรรจุภัณฑ์ของสินค้ากุ้งเป็นพลาสติกรีไซเคิล นอกจากนี้ ผลิตภัณฑ์กุ้ง ของบริษัทฯ ได้รับรองมาตรฐานระดับโลก Best Aquaculture Practices เป็นมาตรฐานความยั่งยืนสำหรับอาหารทะเล ในระดับ 4 ดาว ซึ่งเป็นระดับสูงสุดของมาตรฐาน แสดงให้เห็นว่าผลิตภัณฑ์กุ้งของซีพีเอฟ มาจากกระบวนการผลิตที่รับผิดชอบต่อสังคมและสิ่งแวดล้อม สามารถตรวจสอบย้อนกลับได้ตลอดห่วงโซ่คุณค่า ตั้งแต่การผลิตอาหารสัตว์น้ำที่ใช้วัตถุดิบที่มาจากแหล่งที่รับผิดชอบ การเพาะเลี้ยงลูกกุ้ง ฟาร์มกุ้ง ไปจนถึงขั้นตอนการแปรรูป
นอกจากนี้ ซีพีเอฟ ยังส่งเสริมการใช้พลังงานหมุนเวียนและพลังงานสะอาดในฟาร์มและโรงงานในห่วงโซ่การผลิตอาหารอย่างต่อเนื่อง อาทิ พลังงานชีวมวล พลังงานชีวภาพ (ไบโอแก๊ส) พลังงานแสงอาทิตย์ ควบคู่กับการประยุกต์ใช้นวัตกรรมและเทคโนโลยีต่างๆ เพื่อเพิ่มประสิทธิภาพการใช้พลังงานในกระบวนการผลิต ลดผลกระทบต่อสิ่งแวดล้อม ซึ่งสอดคล้องกับเป้าหมายและกลยุทธ์ความยั่งยืนใหม่ CPF 2030 Sustainability in Action ตลอดจนสนับสนุนโครงการ Project Gigaton Walmart เพื่อร่วมลดการปล่อยก๊าซเรือนกระจก และสนับสนุนกิจกรรมด้านความยั่งยืนต่างๆของวอลมาร์ต (Walmart) ห้างค้าปลีกขนาดใหญ่ในสหรัฐอเมริกา  โดยเป็นผู้ส่งมอบอาหารคุณภาพสูง ปลอดภัย ในราคาที่เข้าถึงได้ ให้กับลูกค้าอีกด้วย